Músaem Daonchultúir agus Iompair Uladh

Iarsmalann i gCúl Trá, Contae an Dúin, atá in Músaem Daonchultúir agus Iompair Uladh (Béarla: Ulster Folk and Transport Museum). Tá an músaem suite 11 míle (6.8 km) soir ó Bhéal Feirste. Cuimsíonn sé dhá mhúsaem, mar atá an Músaem Daonchultúir agus an Músaem Iompair. Is é cuspóir an Músaem Daonchultúir saol agus traidisiúin mhuintir Thuaisceart na hÉireann a léiriú. Cuireann an Músaem Iompair fócas ar mhodhanna iompair talaimh, mara agus aeir. Tá sé ar na ceithre mhúsaem de chuid Músaeim Náisiúnta, Tuaisceart Éireann (National Museums Northern Ireland).
mion|clé|W. agus G. Baird, teach clódóirí agus díoltóirí páipéireachais, a bhíodh ina sheasamh in New Row, Co. Doire, sular aistrigh go dtí an daonpháirc é

Is ag an Músaem Daonchultúir atá na príomhchartlannaí de scannáin, grianghraif, míreanna teilifíse agus fuaimthaifeadáin i dTuaisceart na hÉireann. Coimeádann an músaem cartlann na gclár raidió agus teilifíse de chuid BBC Thuaisceart Éireann. Tiocfar ag an músaem fosta ar bhreis is 2,000 uaire de chraolacháin Ghaeilge a rinne Raidió na Gaeltachta idir na blianta 1972 agus 2002 óna stiúideonna sna Doirí Beaga, Contae Dhún na nGall. Tá cartlann ann chomh maith le hábhar a bhaineann le canúintí Uladh agus leabharlann le 15,000 leabhar agus tréimhseachán. Bíonn an chartlann agus an leabharlann ar oscailt don phobal le linn gnáthuaireanta oifige.

mion|clé|Samhail cré ag an Músaem Iompair den DMC-12 Coupe arna dhéanamh ag Italdesign Moncalieri, Turin, do De Lorean Motor Co., sa bhliain 1975

Naisc sheachtracha
Suíomh oifigiúil na páirce. Arna rochtain ar 5 Iúil 2016 
Músaeim Náisiúnta, Tuaisceart Éireann, arna rochtain ar 5 Iúil 2016 

Catagóir:Músaeim i dTuaisceart Éireann